Ons sien ‘n skool met ‘n christelike karakter wat volgens effektiewe besigheidsbeginsels bestuur word.
Die leerders sal deur die aanvaarding van gesag en dissipline in die skool, tuis en in die gemeenskap gelei word tot selfdissipline.
Die leerders sal aangespoor word tot 'n positiewe gesindheid en ingesteldheid teenoor sy/haar skool en skoolwerk.
'n Trots sal by elke leerder gekweek en ingeskerp word vir die land en skool se simbole, sy taal en kultuur.
Deur middel van doeltreffende onderwys sal elke onderwyser help om die effektiwiteit van die skool te verhoog.
Die ouers sal bewus gemaak word daarvan dat die opvoeding en dissiplinering van kinders in die eerste plek die ouer se verantwoordelikheid is.
Daar sal voortdurend gestrewe word om by ouers, leerlinge en onderwysers 'n positiewe gesindheid te kweek t.o.v. hul toekomsverwagtinge.